Το σπίτι είναι ακριβώς όπως αποτυπώνεται στις φωτογραφίες. Ένας άνετος , λειτουργικός, πεντακάθαρος και πλήρως εξοπλισμένος χώρος για να φιλοξενήσει μια οικογένεια. Βρίσκεται σε μια γειτονιά όπου έχεις ότι χρειάζεσαι σε κοντινή απόσταση, παραλία σε 5' με τα πόδια και πολύ καλοσυνάτους γείτονες. Το πιο σημαντικό όλων όμως είναι η φιλοξενία της οικογένειας του Γιάννη, η οποία ξεκίνησε με το να μας περιμένει ο πατέρας του έξω από το σπίτι μέχρι τις 2 τα ξημερώματα που έφτασε το καράβι μας, για να μας δείξει το σπίτι και να μας ρωτήσει αν χρειαζόμαστε τίποτα, συνεχίστηκε με τα καθημερινά φρέσκα αυγά και όλα τα κεράσματα της οικογένειας, τη φροντίδα για να μη λείψει τίποτα από την κορούλα μας όταν αρρώστησε και ό,τι άλλο κάνανε αυτοί οι άνθρωποι για να μας κάνουν να νιώσουμε πολύ τυχεροί που επιλέξαμε το σπίτι τους για τις καλοκαιρινές μας διακοπές. Ευχαριστούμε πολύ και θα τα ξαναπούμε σίγουρα!